# Itatiella ulei

Itatiella ulei és una espècie de molsa de la família de les politricàcies que viu exclusivament a certes regions d'Amèrica del Sud.
Aquesta espècie destaca per una mida global petita i tenir l'àpex de les fulles flexionat. Pot ser distingida per les cèl·lules de la lamel·la distal, que són individuals i de forma ròmbica.

## Descripció

L'espècie Itatiella ulei presenta gametòfits petits, d'entre 10 i 25 mm de llargada, i de colors entre verd fosc i marró. Les tiges són de color marró i erectes, amb fulles oblongo-lanceolades d'entre 2,5 i 4,0 mm de llarg, que presenten un àpex flexionat cap endins. Els rizoides són de color marró pàl·lid i s'orienten verticalment cap el sòl. En general, les fulles d'aquesta molsa tenen forma entre quadrada i hexagonal amb parets cel·lulars amples.
La planta és dioica, i al voltant dels òrgans femella i mascles presenta periqueci i perigoni, respectivament. El periqueci que envolta l'arquegoni i la base de la seta és terminal i de fulles llargues. El perigoni que envolta l'anteridi també és terminal, però les seves fulles són curtes i amples.
Els esporòfits són comuns de trobar. Són de color marró clar amb urnes de forma globular localitzades al final d'una seta erecta de 5 a 10 mm. La càpsula és erecta i simètrica, amb un opercle cònic amb un acabat rostrat. El peristoma no presenta dents (gimnostòmic). La caliptra té forma de caputxa i només està tallada per una banda (i. e. cuculada).

## Distribució

Itatiella ulei és endèmica del sud i sud-est de Brasil. Es pot trobar en algunes àrees dels estats d'Espírito Santo, Minas Gerais, Paraná, Rio de Janeiro i São Paulo. S'ha arribat a trobar en estatges montans de més de 1500 m d'altitud.

## Ecologia

L'espècie creix sobre sòl als marges de boscos montans i camps alts del bioma Mata Atlântica, entre 900 i 2900 m d'altitud.

## Referències

* ↑ Bell, Neil; Hyvönen, Jaakko «Gametophytic simplicity in Laurasian and Gondwanan Polytrichopsida — the phylogeny and taxonomy of the Oligotrichum morphology» (en anglès). Journal of Bryology, 34, 3, 01-09-2012, pàg. 160–172. DOI: 10.1179/1743282012Y.0000000015. ISSN: 0373-6687.

## Bibliografia

* Bisby, F.Un., Y.R. Roskov, M.Un. Ruggiero, T.M. Orrell, L.E. Paglinawan, P.W. Brewer, N. Bailly, J. Van Hertum, eds (2007). Espècie 2000 & Catàleg d'ITIS de Vida: 2007 Llista de control Anual. Espècie 2000: Lectura, U.K.
* Marques, S.J. (comp.) 1989-2005. Systema Naturae 2000. El Taxonomicon. Universal Taxonomic Serveis, Amsterdam, Països Baixos. Arxivat 2011-01-25 a Wayback Machine.. Data d'accés: 13 de maig de 2011
* Gary L. Smith Merrill "Polytrichaceae". Dins Flora d'Amèrica del Nord Vol. 27 Pàgina 24, 39, 116, 121, 122, 126, 156, 160. Oxford Premsa Universitària. En línia a EFloras.org.
* Goffinet, B., W. R. Buck, i Un. J. Shaw. 2009. Morfologia, anatomia, i classificació del Bryophyta. Pàgines 56–138. Dins: Goffinet, B. I Un. J. Shaw. (eds.). Bryophyte Biologia. @Cambridge Premsa Universitària. @Cambridge.
* Messmer, L. I T. C. Frye. 1947. El Polytrichum grup entre Amèrica del Sud i els Estats Units. El Bryologist 50:259–268.
* Gradstein, S. R., S. P. Churchill, i N. Salazar-Allen. (eds.). 2001. Guia al Bryophytes a Amèrica Tropical. Memoirs De la Nova York Botanical Jardí 86:1–577.
* Crosby, M. R., R. E. Magill, B. Allen, i S. Ell. 1999. Una Llista de control de les Molses. Missouri Botanical Jardí. St. Louis.
* Crum, H. I L. E. Anderson. 1981. Molses Amèrica del Nord Oriental, vol. 2. Colúmbia Premsa Universitària. Nova York.
* Peralta, Denilson Fernandes, i Olga Yano. "Taxonomic Tractament del Polytrichaceae de Brasil." El Bryologist 113.3. BioOne. Web. 13 maig 2011. http://www.bioone.org/doi/full/10.1639/0007-2745-113.3.646